USA kan ha utnyttet nettskandalen til å passord-snoking
1. Et passord skal være lett å huske for deg og vanskelig å gjette for andre 2. Benytt ulike passord for ulike tjenester 3. Passordet bør være så langt som mulig 4. Passord bør ha mellomrom eller andre spesialtegn og kombinasjon av små/store bokstaver. Dette gjetter ingen. 5. Unngå passord som lett kan gjettes, som navn på barn eller ektefelle. 6. Æ, Ø eller Å kan gjøre det vanskelig å logge seg inn fra en utenlandsk PC. 7. Bytt passord med jevne mellomrom eller hvis du tror det er på avveie Passordtriks: Bruk en setning som du assosierer med tjenesten, men ikke direkte navnet på tjenesten. Eksempelvis trenger du passord for nettbutikk for bøker. Passordet kan da være en setning knyttet til yndlingsboka eller forfatteren din - eller forbokstavene i ordene som former setningen. Husk kombinasjon av små/store bokstaver. Legg til tall/spesialtegn. Oppgi aldri passord eller koder til noen. Kilde: VG, Norsis, NS Sendt fra min iPhone Den anerkjente næringslivsavisen siterer to ulike kilder på den oppsiktsvekkende informasjonen. - NSA har kjent til feilen i minst to år, og brukte det jevnlig til å samle inn kritisk informasjon, hevder de. Dermed kan den omstridte tjenesten igjen havne i kritikernes søkelys, bare måneder etter at de fikk massiv kritikk for omfattende telefonavlytting og overvåkning. Mens noen av verdens største nettselskaper skal ha brukt år på å oppdage Heartbleed, skal NSA skal ha funnet feilen rett etter at den ble gjort. Siden har passord og annen informasjon hentet ut fra uvitende nettbrukere gjennom det gigantiske sikkerhetshullet ha vært et svært viktig verktøy for etterretningsorganisasjonen, ifølge Bloomberg. NSA nekter å kommentere saken overfor bloomberg.com. Heartbleed-feilen har slått ned som en bombe blant nettselskaper verden over, og har den siste uken tvunget en hel verden av nettbrukere til å bytte sine nettpassord. Kort oppsummert har det mest brukte sikkerhetsprogramvaren blant nettbutikker og andre innloggingssider - OpenSSL - hatt et gigantisk hull. I stedet for å beskytte informasjonen din, kan programvaren ha gjort din personlige og sensitive informasjon åpent tilgjengelig i opp til to år. Flere hundre tusen nettsider - blant dem trolig flere av verdens mest brukte nettbutikker, epostklienter, nettskyer og andre sider du trolig bruker jevnlig og har lagt igjen brukernavn, passord, kredittkortdetaljer og annen sensitiv informasjon på - kan være rammet av den gigantiske sikkerhetsglippen som ble kjent tidligere i uken. - Dette kan være det største og alvorligste sikkerhetshullet på internett på mange, mange år, sier seniorrådgiver Vidar Sandland i Norsis til VG. Programmerer: Ikke NSAs feil Torsdag ble det kjent at tyske Robin Seggelmann er mannen som gjorde den katastrofale programvareoppdateringen da sikkerhetsfeilen høyst sannsynlig kom inn i programmet. I et intervju med Sydney Morning Herald sier han selv at det er hans feil, det som mange omtaler som en av de mest alvorlige sikkerhetsfeil i internett-historien. - Det var ikke med vilje i det hele tatt, spesielt fordi jeg tidligere har fikset feil på OpenSSL og prøvde å hjelpe til med prosjektet, sier Seggelmann. Seggelmann sier at etter Edward Snowden-saken - saken som avslørte amerikanske National Security Agencys (NSA) omfattende overvåkning på nett - kan få folk til å tro at det ligger noe mer bak den enorme sikkerhetsskandalen. - Men i dette tilfellet var det en enkel programmeringsfeil i en ny funksjon som uheldigvis skjedde i et sikkerhetsrelevant område, sier han til avisen. Vil legge konspirasjoner døde Den amerikanske krypterings- og datasikkerhetsguruen, Bruce Schneier, kaller feilen katastrofal. Han mente allerede onsdag denne uken at sjansen var stor for at alle mulige mål ned privat SSL-informasjon har blitt utnyttet av forskjellige internasjonale etteretningsorganisasjoner. «Det store spørsmålet nå er om noen med overlegg har lagt inn feilen i OpenSSL, og har hatt to års tilgang til alt. Jeg tror at dette er en tilfeldighet, men jeg har ingen bevis på det,» skriver Scheiner i bloggen sin.
Den amerikanske etterretningstjenesten skal ha visst om sikkerhetshullet Heartbleed i minst to år - og ifølge Bloomberg ha utnyttet giganttabben til å støvsuge internett for informasjon.